
        REPUBLIKA HRVATSKA

DJEČJI VRTIĆ IVANČICA-LOBOR

           UPRAVNO VIJEĆE

KLASA: 112-02/26-01/3

URBROJ: 2211-59/01-26-1

Lobor, 1. srpnja 2026.

Na temelju članka 26. Zakona o predškolskom odgoju i obrazovanju (“Narodne novine” br. 10/97, 107/07, 94/13, 98/19, 57/22, 101/23 i 22/26), članka. 49. Statuta Dječjeg vrtića Ivančica-Lobor (KLASA: 601-02/22-01/33, URBROJ: 2211/59-01-22-04) i Odluke Upravnog vijeća od 29. lipnja 2026. godine, Upravno vijeće Dječjeg vrtića Ivančica–Lobor raspisuje

NATJEČAJ

za zasnivanje radnog odnosa na neodređeno puno radno vrijeme 

za radno mjesto POMOĆNIK ZA DJECU S TEŠKOĆAMA U RAZVOJU

– 1 izvršitelj

UVJETI: prema čl. 24. i 25. Zakona o predškolskom odgoju i obrazovanju  (NN 10/97,107/07, 94/13, 98/19, 57/22, 101/23 i 22/26) i Pravilniku o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja(NN 145/2024).

Na Natječaj se mogu prijaviti  kandidati oba spola koji ispunjavaju propisane uvjete.

Probni rad određen je u trajanju od tri mjeseca.

Uz pisanu, vlastoručno potpisanu prijavu na natječaj potrebno je priložiti sljedeće dokumente (preslike):

- životopis s opisom dosadašnjeg rada

- dokaz o stečenoj stručnoj spremi  (preslika)

- dokaz o radnom stažu (elektronički zapis Hrvatskog zavoda za mirovinsko osiguranje)

- dokaz o državljanstvu

- potvrdu Hrvatskog zavoda za socijalni rad (prema mjestu stanovanja) da kandidatu nisu izrečene zaštitne mjere iz članka 25. Zakona o predškolskom odgoju i obrazovanju - ne stariju od  dana  objave ovog natječaja

- uvjerenje nadležnog suda da se protiv kandidata ne vodi kazneni postupak za neko od kaznenih djela navedenih u čl.25. st.1. Zakona o predškolskom odgoju i obrazovanju (NN 10/97,107/07, 94/13, 98/19, 57/22, 101/23 i 22/26), ne starije od dana objave ovog natječaja

- uvjerenje nadležnog suda da se protiv kandidata ne vodi prekršajni postupak za neko od prekršajnih djela navedenih u čl.25. st.3.  Zakona o predškolskom odgoju i obrazovanju (NN 10/97,107/07,  94/13, 98/19, 57/22, 101/23 i 22/26), ne starije od dana objave ovog natječaja .

Kandidat/kinja koji/a  prema posebnim propisima ostvaruje pravo prednosti prilikom zapošljavanja dužan/a se u prijavi na natječaj pozvati na to pravo. Uz prijavu na natječaj dužan/a je,  pored dokaza o ispunjavanju uvjeta natječaja, priložiti svu propisanu dokumentaciju prema posebnom zakonu i ima prednost u odnosu na ostale kandidate samo pod jednakim uvjetima.

Pozivaju se kandidati/kinje koji ostvaruju pravo na prednost pri zapošljavanju sukladno članku 102. Zakona o hrvatskim branitelja iz Domovinskog rata i članovima njihovih obitelji, da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji (NN 121/17). Poveznica na internetsku stranicu Ministarstva: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju potražiti na sljedećoj poveznici: 

https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf
Kandidati/kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na  natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). 

Isprave se prilažu u neovjerenom presliku, a prije izbora kandidata predočit će se izvornik.

Kandidati/kinje koji podnesu potpunu i urednu prijavu i ispunjavaju formalne uvjete iz natječaja mogu biti pozvani na razgovor i/ili provjeru sposobnosti i vještina bitnih za obavljanje poslova radnog mjesta.

Podnošenjem prijave na natječaj kandidati su izričito suglasni da  Dječji vrtić Ivančica-Lobor kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka, sukladno propisima o zaštiti osobnih podataka.  

Dokaz o zdravstvenoj sposobnosti za obavljanje poslova radnog mjesta izabrani kandidat će obaviti po dostavljenoj obavijesti o izboru, a prije sklapanja UOR-u.

Rok za podnošenje prijava je osam (8) dana od dana objavljivanja natječaja, odnosno do 9. srpnja 2026. godine.

Nepotpune, nepravodobne i prijave zaprimljene elektroničkim putem neće se razmatrati. 

Prijave na natječaj s obveznom dokumentacijom  dostaviti u roku na adresu:

Dječji vrtić Ivančica-Lobor, Zagrebačka ulica 12a, 49253 Lobor – s naznakom „ Natječaj za pomoćnika za djecu s teškoćama u razvoju”

O rezultatima provedenog natječaja i preuzimanju dokumentacije kandidati će biti obaviješteni  putem mrežne stranice vrtića http://www.djecjivrticivancicalobor.hr/ u roku od osam (8) dana od dana donošenja Odluke o izboru kandidata.

PREDSJEDNICA UPRAVNOG VIJEĆA

Ivana Behin, dipl. inf.

Natječaj je objavljen na mrežnim stranicama i oglasnoj ploči Dječjeg vrtića Ivančica-Lobor i Hrvatskog Zavoda za zapošljavanje dana 1. srpnja 2026. godine. 

RAVNATELJICA

Suzana Matejaš, mag. praesc. educ.
